ବସ୍ ଛାତରୁ ଖସି ଯାତ୍ରୀ ଗୁରୁତର\nମୋରଡା,୩୦।୧୨(ଡି.ଏନ.ଏ.)- ବସ୍ ଛାତ ଉପରେ ବସି ଆସୁଥିବା ଜଣେ ଯାତ୍ରୀ ମୟୂରଭଞ୍ଜ ଜିଲା ମୋରଡା ଥାନା ଅଧୀନ ଚିତ୍ରଡାଫାଣ୍ଡି ନିକଟରେ ବିଦ୍ୟୁତ୍ ତାରରେ ଲାଗି ଯିବାରୁ ତଳକୁ ଖସିପଡି ଗୁରୁତର ଆହତ ହୋଇଛନ୍ତି। ୧୦୮ ଆମ୍ବୁଲାନ୍ସ ଯୋଗେ ତାଙ୍କୁ ବାରିପଦା ମୁଖ୍ୟ ଚିକିତ୍ସାଳୟକୁ ସ୍ଥାନାନ୍ତର କରାଯାଇଛି।\nବସ୍ ଛାତରୁ ଖସି ଯାତ୍ରୀ ଗୁରୁତର December 30th, 16:57 PM December 30th, 16:57 PM\nମୋରଡା,୩୦।୧୨(ଡି.ଏନ.ଏ.)- ବସ୍ ଛାତ ଉପରେ ବସି ଆସୁଥିବା ଜଣେ ଯାତ୍ରୀ ମୟୂରଭଞ୍ଜ ଜିଲା ମୋରଡା ଥାନା ଅଧୀନ ଚିତ୍ରଡାଫାଣ୍ଡି ନିକଟରେ ବିଦ୍ୟୁତ୍ ତାରରେ ଲାଗି ଯିବାରୁ ତଳକୁ ଖସିପଡି ଗୁରୁତର ଆହତ ହୋଇଛନ୍ତି। ୧୦୮ ଆମ୍ବୁଲାନ୍ସ ଯୋଗେ ତାଙ୍କୁ ବାରିପଦା ମୁଖ୍ୟ ଚିକିତ୍ସାଳୟକୁ ସ୍ଥାନାନ୍ତର କରାଯାଇଛି। ଏହି ଯାତ୍ରୀଙ୍କ ପରିଚୟ ମିଳିପାରି ନାହିଁ। ଦୁର୍ଘଟଣା ପରେ ବସର ଡ୍ରାଇଭର,ହେଲପର ଓ କଣ୍ଡକ୍ଟର ଫେରାର ହୋଇଯାଇଛନ୍ତି। ପୋଲିସ ସୂଚନା ଅନୁଯାୟୀ 'ଆନନ୍ଦ' ନାମକ ଯାତ୍ରୀବାହୀ ବସ (ନଂ.ଓଡି ୧୧ସି-୩୭୦୩) ଜଳେଶ୍ୱରରୁ ବାରିପଦା ଅଭିମୁଖେ ଆସୁଥିଲା। ବସଭିତରେ ଯାତ୍ରୀ ଭର୍ତ୍ତି ହୋଇଥିଲେ। ସ୍ଥାନାଭାବ ଯୋଗୁ ବସଉପରେ ଯାତ୍ରୀଙ୍କ ସହିତ ମାଲ ଲଦି ଅଣାଯାଉଥିଲା। ଚିତ୍ରଡା ଫାଣ୍ଡିରୁ ୫୦ମିଟର ଦୂରରେ ଥିବା ଲାଇନ ତାରରେ ଏହି ଯାତ୍ରୀ ଜଣଙ୍କ ଲାଗି ଯିବାରୁ ସେ ବସ ଉପରୁ ତଳକୁ ଖସିପଡିଥିଲେ। ପ୍ରତ୍ୟେକ ଦିନ ଏହି ଅଞ୍ଚଳରେ ଯାତ୍ରୀଙ୍କୁ ବସ ଛାତ ଉପରେ ବସାଇ ବେଆଇନ ଭାବେ ନେବା ଆଣିବା କରାଯାଉଥିବା ଦେଖିବାକୁ ମିଳୁଛି । ପ୍ରଶାସନ ପକ୍ଷରୁ ଏଦିଗରେ କୌଣସି ପଦାକ୍ଷପ ନିଆଯାଉ ନ ଥିବାରୁ ଏହିଭଳି ଦୁର୍ଘଟଣାମାନ ଘଟୁଛି । ଦୁର୍ଘଟଣାଗ୍ରସ୍ତ ବସକୁ ଚିତ୍ରଡାଫାଣ୍ଡି ଅଧିକାରୀ ଜବତ କର ତଦନ୍ତ ଚଳାଇଛନ୍ତି।
